**Протокол №5**

 **от 02.09.2021г.**

**РЕШЕНИЕ**

**№ 5**

**от 02.09.2021 г.**

 **За:** Промяна предназначението на земеделски земи за

неземеделски нужди и утвърждаване на площадки

и трасета за проектиране

**КОМИСИЯТА по чл.17, ал.1, т.1 от ЗОЗЗ**

**Р Е Ш И:**

**I. На основание чл. 22, ал. 1 от Закона за опазване на земеделските земи и чл. 32, ал. 1 от Правилника за прилагане на Закона за опазване на земеделските земи, във връзка с чл. 18 от Закона за опазване на земеделските земи:**

**1.** Утвърждава площадка за проектиране, с която се засяга около 8382 кв.м земеделска земя, пета категория, неполивна, собственост на Д. Н. Г., за изграждане на обект: „За вилно селище, хотелски комплекс с басейн и места за къмпингуване”, поземлен имот с идентификатор 68179.30.153 по КККР на с. Спанчевци, местност „Мържавица“, община Вършец, област Монтана, при граници, посочени в приложените скица и проект на ПУП – ПЗ.

**II. На основание чл. 24, ал. 2 от Закона за опазване на земеделските земи и чл. 41, ал. 1 от Правилника за прилагане на Закона за опазване на земеделските земи, променя предназначението на земеделска земя за собствени неземеделски нужди, както следва:**

**2.** На 1619 кв. м. земеделска земя, шеста категория, неполивна, собственост на В. К. Т. и Е. Л. М., за изграждане на обект: „Обществено обслужване – автокъща, автосервиз и трафопост”, в поземлен имот с идентификатор 48489.30.3 по кадастралната карта и кадастралните регистри на град Монтана, местност „Герана”, община Монтана, област Монтана, при граници, посочени в приложените скица и влязъл в сила ПУП – ПЗ.

Собственикът на земята да заплати на основание чл. 30, ал. 1 от ЗОЗЗ, такса по чл. 6, т. 1 на тарифата в размер на 2841.34 лева и да отнеме и оползотвори хумусния пласт от терена, върху който ще се извършва строителство.

**III. На основание § 30, ал. 2 от Преходните и заключителни разпоредби към Закона за изменение и допълнение на Закона за посевния и посадъчния материал:**

**3.** Потвърждава Решение № 5/10.06.2004 г., точка II-3 на Комисията по чл. 17, ал. 1, т. 1 от ЗОЗЗ към Областна дирекция „Земеделие и гори” гр. Монтана, със следното съдържание:

„На 1223 кв.м. земеделска земя от IV категория, неполивна собственост на Г. С. К. от гр. Монтана, за изграждане на обект: „Ремонтна работилница за коли, гаражи и складове“, в землището на кв. Кошарник на гр. Монтана, имот №144015, общ. Монтана, обл. Монтана, при граници, посочени в приложените скица и влязъл в сила ПУП. Собственикът на земята да заплати на основание чл. 30 от ЗОЗЗ такса по чл. 6, т. 2 на тарифата в размер на 1541 лева.“

Земеделската земя с площ от 1223 кв.м., предмет на настоящото решение е в границите на поземлен имот с идентификатор 48489.1.927 по КККР на гр. Монтана, одобрена със заповед РД-18-29/05.04.2006 г. на изп. директор на АК и собственост на „В. Т. С.” ЕООД.

Собственикът на земята да заплати на основание чл. 30, ал. 1 от ЗОЗЗ, такса по чл. 6, т. 3 и т. 7 на Тарифата в размер на 1463.91 лева, представляваща разликата между внесената такса в размер на 1541.00 лева, посочена в Решение № № 5/10.06.2004 г., точка II-3 на Комисията по чл. 17, ал. 1, т. 1 от ЗОЗЗ към Областна дирекция „Земеделие и гори” гр. Монтана и определената такса по действащата към момента на внасяне на предложението тарифа в размер на 3004.91 лева. Преди започване на строителството да се отнеме и оползотвори хумусния пласт от терена, върху който ще се извършва изграждането на обекта.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**